CELEX: 62012CA0366
Language: ro
Date: 2014-03-13 00:00:00
Title: Cauza C-366/12: Hotărârea Curții (Camera a treia) din 13 martie 2014 (cerere de decizie preliminară formulată de Bundesfinanzhof – Germania) – Finanzamt Dortmund-West/Klinikum Dortmund gGmbH (Trimitere preliminară  — A șasea directivă TVA  — Scutiri  — Articolul 13 secțiunea A alineatul (1) litera (b)  — Livrare de bunuri  — Furnizarea de medicamente citostatice în cadrul îngrijirilor medicale ambulatorii  — Prestații furnizate de persoane impozabile diferite  — Articolul 13 secțiunea A alineatul (1) litera (c)  — Prestarea de îngrijiri medicale  — Medicamente prescrise de un medic care își desfășoară activitatea cu titlu independent în cadrul unui spital  — Operațiuni conexe  — Prestații accesorii prestării de îngrijiri medicale  — Operațiuni indisociabile din punct de vedere material și economic)

5.5.2014   
            
            
               RO
            
            
               Jurnalul Oficial al Uniunii Europene
            
            
               C 135/4
            
         Hotărârea Curții (Camera a treia) din 13 martie 2014 (cerere de decizie preliminară formulată de Bundesfinanzhof – Germania) – Finanzamt Dortmund-West/Klinikum Dortmund gGmbH
   (Cauza C-366/12) (1)
   
   ((Trimitere preliminară - A șasea directivă TVA - Scutiri - Articolul 13 secțiunea A alineatul (1) litera (b) - Livrare de bunuri - Furnizarea de medicamente citostatice în cadrul îngrijirilor medicale ambulatorii - Prestații furnizate de persoane impozabile diferite - Articolul 13 secțiunea A alineatul (1) litera (c) - Prestarea de îngrijiri medicale - Medicamente prescrise de un medic care își desfășoară activitatea cu titlu independent în cadrul unui spital - Operațiuni conexe - Prestații accesorii prestării de îngrijiri medicale - Operațiuni indisociabile din punct de vedere material și economic))
   2014/C 135/04
   Limba de procedură: germana
   
      Instanța de trimitere
   
   Bundesfinanzhof
   
      Părțile din procedura principală
   
   
      Reclamant: Finanzamt Dortmund-West
   
      Pârâtă: Klinikum Dortmund gGmbH
   
      Obiectul
   
   Cerere de decizie preliminară – Bundesfinanzhof – Interpretarea articolului 13 A alineatul (1) litera (b) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri (JO L 145, p. 1) – Noțiunea de operațiuni strâns legate de spitalizare și de îngrijirile medicale – Operațiune care nu constituie o prestație în sensul articolului 6 din directivă – Operațiune realizată de o persoană impozabilă, alta decât cea care furnizează serviciile de spitalizare sau îngrijirile medicale – Operațiune strâns legată de unele îngrijiri medicale care nu sunt scutite de impozit
   
      Dispozitivul
   
   O livrare de bunuri precum medicamentele citostatice în discuție în litigiul principal, prescrise în cadrul unui tratament ambulatoriu împotriva cancerului efectuat de medici care își desfășoară activitatea cu titlu independent într-un spital, nu poate fi scutită de taxa pe valoarea adăugată în temeiul articolului 13 secțiunea A alineatul (1) litera (c) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare, astfel cum a fost modificată prin Directiva 2005/92/CE a Consiliului din 12 decembrie 2005, cu excepția cazului în care această livrare și prestarea îngrijirilor medicale principale sunt, din punct de vedere material și economic, indisociabile, aspect a cărui verificare este de competența instanței de trimitere.
   
      (1)  JO C 366, 24.11.2012.